**KONTRAK**

**ANTARA**

**UNIVERSITI PUTRA MALAYSIA (UPM)**

**DAN**

**…………………………**

**(NO. PENDAFTARAN SYARIKAT: ……………..)**

**BAGI TUJUAN**

**“PENYEWAAN …………………..**

**UNIVERSITI PUTRA MALAYSIA (UPM),**

**SERDANG, SELANGOR DARUL EHSAN”**

**(NO. RUJUKAN SEBUT HARGA :……………… )**

**BAHAGIAN A- BORANG KONTRAK**

**BORANG KONTRAK**

Kontrak ini dibuat pada …………. haribulan …………. 20…… antara **UNIVERSITI PUTRA MALAYSIA**, sebuah Universiti yang ditubuhkan di bawah Akta Universiti dan Kolej Universiti 1971 dan mempunyai alamat berdaftar di **Universiti Putra Malaysia, 43400 UPM Serdang, Selangor Darul Ehsan** (selepas ini dirujuk sebagai “**UPM**”) bagi satu pihak, dan …………………………. (**No. Pendaftaran Syarikat: ……………….**), sebuah syarikat yang ditubuhkan di Malaysia bawah Akta Syarikat 1965 [Akta 125] dan mempunyai alamat berdaftar di …………………. (selepas ini dirujuk sebagai “**Kontraktor**”) di pihak yang lagi satu.

 **BAHAWASANYA**

1. UPM berhasrat untuk mewujudkan satu kontrak perjanjian bagi tujuan “**Penyewaan Kenderaan ……………….. Di Universiti Putra Malaysia, Serdang, Selangor Darul Ehsan (No. Rujukan Sebut Harga :…………….. )**” (selepas ini dirujuk sebagai “**Perkhidmatan**”).
2. Kontraktor telah menawarkan untuk mengadakan dan menyediakan Perkhidmatan tersebut.
3. Kontraktor memberi jaminan bahawa ia mempunyai sumber, pengalaman, kepakaran dan pengetahuan yang diperlukan untuk Perkhidmatan dan bersedia dan mampu untuk menyediakan, melaksanakan dan menyelesaikan Perkhidmatan berdasarkan terma-terma dan syarat-syarat dalam Kontrak ini.
4. UPM berhasrat untuk melantik Kontraktor bagi mengadakan dan menyediakan Perkhidmatan seperti yang diperihalkan secara terperinci dalam Bahagian C Kontrak ini tertakluk kepada terma-terma dan syarat-syarat dalam Kontrak ini atau yang disimpulkan daripada Kontrak ini.

**MAKA DENGAN INI DIPERSETUJUI** seperti berikut:

1. Dokumen-dokumen yang berikut hendaklah secara bersama membentuk Kontrak antara kedua-dua pihak:
2. Borang Kontrak
3. Syarat-syarat Umum Kontrak
4. Skop Perkhidmatan dan Jadual Harga

Sekiranya terdapat ketidakkonsistensi antara peruntukan-peruntukan dalam Kontrak ini, peruntukan-peruntukan yang terkandung dalam Borang Kontrak dan Syarat-syarat Umum Kontrak hendaklah mengatasi dan terpakai.

1. Selaras dengan Syarat-syarat Umum Kontrak, Kontraktor dengan ini berwaad kepada UPM untuk melaksanakan Perkhidmatan berdasarkan jadual harga menyeluruh tanpa sebarang kenaikan berdasarkan kerja-kerja yang telah dilaksanakan susulan arahan UPM.
2. Kontraktor hendaklah memastikan bahawa pekerjanya akan melaksanakan Perkhidmatan dengan standard profesional yang tertinggi dan berkelakuan baik ketika sedang bertugas dan mematuhi kesemua peruntukan dan keperluan undang-undang sama ada dalam menjalankan Perkhidmatan atau pelaksanaannya atau sebaliknya.
3. Kontrak hendaklah efektif pada tarikh yang dinyatakan dalam Surat Tawaran dan hendaklah tamat satu (1) tahun sesudah itu.
4. Kontrak ini mengandungi keseluruhan persetujuan antara kedua-dua pihak dan mengatasi kesemua rundingan, respresentasi dan persetujuan terdahulu berkenaan dengan Perkhidmatan. Pindaan yang dibuat terhadap Kontrak hanya akan mengikat kedua-dua pihak sekiranya dibuktikan secara bertulis dan telah ditandatangani oleh Kontraktor dan UPM.

**PADA MENYAKSIKAN HAL-HAL DI ATAS,** kedua-dua pihak dalam Kontrak ini telah menurunkan tandatangan mereka pada haribulan dan tahun seperti yang tertulis di atas.

Ditandatangani oleh dan )

bagi pihak )

**UNIVERSITI PUTRA MALAYSIA** )

di hadapan ) …………………………………

 **•**

(NRIC No.: •)

………………………………………

**•**

(IC No.: •)

Ditandatangani oleh dan )

bagi pihak )

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_** )

**(No. Pendaftaran Syarikat: \_\_\_\_\_\_)**  )

di hadapan ) …………………………………

………………………………………

**•**

(IC No.: •)

1. **- TAMAT BAHAGIAN A-**

**BAHAGIAN B – SYARAT- SYARAT UMUM KONTRAK**

**ISI KANDUNGAN**

1. **DEFINISI DAN INTERPRETASI**
2. **SERAHHAK**
3. **SUB-KONTRAK**
4. **SKOP KONTRAK**
5. **DOKUMEN-DOKUMEN KONTRAK**
6. **KETEPATAN TENDER DAN TUNTUTAN-TUNTUTAN YANG TIMBUL SUSULAN DARIPADA KEJADIAN LUAR JANGKA**
7. **PEMBEKALAN PERKHIDMATAN**
8. **JADUAL MASA**
9. **KEROSAKAN**
10. **RISIKO TIDAK WAJAR**
11. **HAK UPM APABILA PERKHIDMATAN TIDAK DILAKSANAKAN ATAU PERKHIDMATAN YANG DILAKSANAKAN ADALAH TIDAK MEMUASKAN**
12. **INSURAN**
13. **PEMBAYARAN**
14. **PERKHIDMATAN TAMBAHAN**
15. **PEKERJA BERPEWATAKAN BAIK DAN PATUH KEPADA PROSEDUR KESELAMATAN**
16. **PENGIKLANAN**
17. **PERUBAHAN KEPADA SPESIFIKASI-SPESIFIKASI**
18. **LIABILITI DAN TANGGUNGAN RUGI**
19. **CUKAI-CUKAI**
20. **NOTIS**
21. **TIADA PENEPIAN**
22. **FORCE MAJUERE**
23. **KERAHSIAAN**
24. **KONTRAK TIDAK EKSLUSIF**
25. **KEGAGALAN OLEH KONTRAKTOR UNTUK MEMATUHI ARAHAN-ARAHAN PEGAWAI UPM**
26. **PENAMATAN PELANTIKAN KONTRAKTOR**
27. **PEMERIKSAAN OLEH UPM**
28. **HUBUNGAN ANTARA KEDUA-DUA PIHAK**
29. **PENGGANTI**
30. **DUTI SETEM**
31. **MASA**
32. **KESAN TAJUK**
33. **KESELAMATAN DAN SEKURITI**
34. **PELAN PENGURUSAN HSE**
35. **PENAMATAN**
36. **VARIASI DAN PINDAAN**
37. **TANGGUNGAN RUGI BERKENAAN HAK HARTA INTELEK**
38. **INTEGRITI**
39. **UNDANG-UNDANG ALAM SEKELILING**
40. **LAMPIRAN**

**1.0 DEFINISI DAN TAFSIRAN**

Perkataan-perkataan yang digunakan dalam Kontrak ini hendaklah mempunyai makna yang berikut dan makna yang sama seperti yang diberikan kepadanya di bahagian lain dalam Kontrak dan sebaliknya: -

1.1 "UPM" bermaksud Universiti Putra Malaysia (UPM) dan hendaklah termasuk pengganti UPM dan penerima yang dibenarkan. Dalam Kontrak ini, ia melibatkan "Pejabat Bendahari UPM".

1.2 "Kontraktor" bermaksud orang atau orang-orang, firma atau syarikat yang tendernya telah disetuju terima oleh UPM dan termasuk pengganti Kontraktor dan penerima yang dibenarkan.

1.3 "Kontrak" mempunyai maksud seperti yang diberikan kepadanya dalam Klausa 1 Borang Kontrak.

1.4 "Tempoh Kontrak" bermaksud tempoh ...... (... ..) tahun bermula dari tarikh yang dinyatakan dalam Surat Tawaran.

1.5 "Harga Kontrak" bermaksud Harga Bulanan Sekali Bayar Yang Tetap Tanpa Sebarang Kenaikan Dan Menyeluruh yang termasuk apa-apa cukai yang dikenakan oleh kerajaan dari semasa ke semasa seperti Cukai Barangan dan Perkhidmatan (GST), Cukai Jualan dan Perkhidmatan (SST) atau sebarang cukai lain yang diperkenalkan oleh kerajaan yang perlu dibayar oleh UPM kepada Kontraktor bagi Perkhidmatan yang dilaksanakan tertakluk kepada pertambahan ke atasnya atau pengurangan daripadanya yang boleh dibuat bawah peruntukan-peruntukan yang terkandung selepas ini dalam Kontrak ini.

1.6 "Waktu bekerja biasa" hendaklah bererti waktu dari jam 08.00 pagi hingga 06.00 petang pada hari Isnin hingga Jumaat dan dari jam 08.00 pagi hingga 01.00 petang pada hari Sabtu.

(Akan rujuk dan sahkan dengan UPM)

1.7 "Kadar Kontrak" bermaksud harga yang perlu dibayar oleh UPM kepada Kontraktor termasuk apa-apa cukai yang dikenakan oleh kerajaan dari semasa ke semasa seperti Cukai Barangan dan Perkhidmatan (GST), Cukai Jualan dan Perkhidmatan (SST) atau sebarang cukai lain yang diperkenalkan oleh kerajaan bagi Perkhidmatan yang dilaksanakan semasa Tempoh Kontrak.

1.8 Perkataan-perkataan yang hanya menggunakan bilangan tunggal adalah termasuk juga bilangan jamak dan sebaliknya, kecuali diperlukan sebaliknya oleh Kontrak memerlukan sebaliknya. Perkataan-perkataan yang membawa maksud jantina lelaki hendaklah termasuk jantina perempuan.

**2.0 SERAHHAK**

Kontraktor tidak boleh menyerahkan Kontrak ini atau mana-mana bahagiannya, atau apa-apa faedah atau kepentingan dalam atau bawahnya, tanpa persetujuan bertulis terlebih dahulu daripada UPM.

**3.0 SUB-KONTRAK**

Kontraktor tidak boleh mensub-kontrak keseluruhan atau sebahagian daripada Perkhidmatan tanpa persetujuan bertulis terlebih dahulu daripada UPM, dan persetujuan tersebut sekiranya diberikan tidak akan melepaskan Kontraktor daripada apa-apa liabiliti, susulan tindakan, keingkaran dan pengabaian oleh mana-mana subkontraktor, agennya, orang suruhannya atau pekerjanya.

Kontraktor hendaklah bertanggungjawab sepenuhnya seolah-olah tindakan, keingkaran dan pengabaian tersebut oleh subkontraktor, agennya, orang suruhannya atau pekerjanya merupakan tindakan, keingkaran atau pengabaian Kontraktor, agennya, orang suruhannya atau pekerjanya.

**4.0 SKOP KONTRAK**

Skop-skop Kontrak ini adalah seperti yang berikut:-

4.1 Perkhidmatan adalah seperti yang diperihalkan secara terperinci dalam Skop dan Jadual Perkhidmatan (Bahagian C)

4.2 Penyediaan bilangan dan kuantiti yang mencukupi bagi: -

4.2.1 Insuran

4.2.2 Kenderaan-kenderaan dan aksesori

4.3 Perkhidmatan lain yang akan diarahkan oleh UPM mengikut Kontrak.

**5.0 DOKUMEN-DOKUMEN KONTRAK**

Sekiranya terdapat sebarang percanggahan antara dokumen-dokumen yang membentuk Kontrak, Borang Kontrak dan Syarat-syarat Umum Kontrak ini hendaklah diberi keutamaan.

**6.0 KETEPATAN TENDER DAN TUNTUTAN-TUNTUTAN YANG TIMBUL SUSULAN DARIPADA KEJADIAN LUAR JANGKAAN**

Kontraktor hendaklah dianggap bahawa ia telah berpuas hati sepenuhnya sebelum Kontraktor mengemukakan tendernya akan ketepatan dan kecukupan tendernya bagi Perkhidmatan dan sebut harga yang dinyatakan dalam Jadual Harga (Bahagian C) yang hendaklah termasuk semua duti, cukai dan insuran dan hendaklah meliputi keseluruhan kewajipannya bawah Kontrak dan semua perkara dan hal yang perlu bagi tujuan pembekalan Perkhidmatan.

**7.0 PEMBEKALAN PERKHIDMATAN**

Kontraktor hendaklah selepas pengeluaran Surat Tawaran oleh UPM, pada harga yang dinyatakan dalam Jadual Harga (Bahagian C) menyediakan Perkhidmatan mengikut Skop Perkhidmatan (Bahagian C), bermula pada tarikh yang dinyatakan dalam Surat Tawaran.

**8.0 JADUAL MASA**

Kontraktor hendaklah melaksanakan Perkhidmatan semasa waktu jam bekerja biasa UPM seperti yang ditakrifkan dalam Kontrak ini atau semasa diluar waktu jam bekerja biasa UPM apabila keadaan memerlukan Perkhidmatan tersebut untuk dilaksanakan.

**9.0 KEROSAKAN**

Kontraktor hendaklah bertanggungjawab ke atas semua orang yang diambil bekerja bagi tujuan Perkhidmatan dan hendaklah mengambil segala langkah berjaga-jaga yang perlu bagi mengelakkan kerosakan dan sebarang bentuk gangguan, di Tapak dalam Tempoh Kontrak dan hendaklah menanggung rugi UPM terhadap semua kerugian dan tuntutan yang timbul daripadanya.

**10.0 RISIKO TIDAK WAJAR**

Kontraktor, pekerjanya atau agennya tidak perlu melaksanakan Perkhidmatan di Tapak sekiranya keadaan Tapak atau mana-mana premis bersebelahan atau mana-mana keadaan lain yang berkaitan dengannya yang mana, pada pendapat Kontraktor, akan mendedahkan pekerja atau agen Kontraktor kepada risiko kemalangan tidak wajar.

**11.0 HAK UPM APABILA PERKHIDMATAN TIDAK DILAKSANAKAN ATAU PERKHIDMATAN YANG DILAKSANAKAN ADALAH TIDAK MEMUASKAN**

Sekiranya Kontraktor gagal melaksanakan Perkhidmatan, atau Perkhidmatan yang dilaksanakan dianggap sebagai tidak memuaskan menurut UPM, UPM boleh menamatkan kontrak dengan memberi notis **tiga (3) bulan**.

**12.0 INSURAN**

Kontraktor hendaklah atas perbelanjaannya sendiri, memperoleh dan mengekalkan kuat kuasa insuran berikut dengan penanggung insurans, yang memuaskan bagi UPM. Tiada apapun dalam Kontrak ini dengan apa-apa cara sekalipun akan mengehadkan atau mengenepikan tanggungjawab atau liabiliti Kontraktor bawah Kontrak ini melainkan sebaliknya diperuntukkan dalam mana-mana bahagian lain dalam Kontrak ini. Kontraktor hendaklah memasukkan UPM sebagai tambahan untuk dilindungi oleh insuran berikut dan akan memastikan penaja jaminan bagi insurans tersebut untuk mengetepikan mana-mana dan semua lien dan hak-hak subrogasi terhadap UPM, kontraktornya dan agen, orang suruhan dan pekerja masing-masing.

12.1 Insurans Liabiliti Kenderaan Bermotor bagi unit yang dimiliki, tidak dimiliki dan disewa yang meliputi penggunaan kenderaan tersebut mengikut Akta Pengangkutan Jalan;

12.2 Insurans Kemalangan Diri (PAI) boleh diatur pada kadar istimewa:

12.2.1 5 Tempat Duduk - RM80.00 setiap tahun; DAN

12.2.2 7 Tempat Duduk - RM100.00 setiap tahun.

yang menyediakan perlindungan sehingga RM10,000.00 sekiranya berlaku kematian atau kecacatan kekal, termasuk perbelanjaan perubatan sehingga RM2,000.00 seorang bagi setiap kemalangan berdasarkan kapasiti maksimum tempat duduk setiap kereta.

**13.0 BAYARAN**

13.1 Pada penghujung perkhidmatan (secara bulanan) Kontraktor hendaklah mengemukakan invois kepada UPM bagi Perkhidmatan yang dilaksanakan dan memuaskan termasuk apa-apa perkhidmatan tambahan yang dilaksanakan. Harga adalah berdasarkan Jadual Harga. Harga-harga yang disebutkan dalam Jadual Harga hendaklah termasuk semua cukai dan duti, kos pekerja sepenuh masa atau pekerja sambilan, buruh, insurans, bayaran lebih masa bagi pekerja, pengangkutan, jentera, bahan, bahan kimia, agen pembersihan, peralatan dan lain-lain caj berkaitan yang perlu. Kontraktor tidak akan menaikkan Harga Kontrak atau harga unit bagi mana-mana item dalam Kontrak ini dalam Tempoh Kontrak.

13.2 Sekiranya UPM mempertikai mana-mana invois atau mana-mana item dalam sesuatu invois, UPM akan memaklumkan kepada Kontraktor menerusi telefon dan kemudiannya memaklumkan pertikaian tersebut dalam bentuk bertulis dengan kadar yang segera (menerusi Surat Elektronik atau Faksimili). Bayaran berkenaan dengan invois yang dipertikaikan atau mana-mana item dalam invois hendaklah ditahan sehingga penyelesaian pertikaian tersebut. UPM hanya akan membayar invois atau mana-mana item dalam invois yang tidak dipertikaikan.

13.3 (a) UPM berhak untuk menolak apa-apa jumlah yang terhutang oleh Kontraktor kepada UPM daripada jumlah yang perlu dibayar kepada Kontraktor mengikut invois Kontraktor.

(b) UPM juga berhak untuk menolak daripada harga yang dinyatakan dalam Jadual Harga melalui kaedah prorata sekiranya Kontraktor gagal, mengabaikan dan/atau lalai dalam melaksanakan perkhidmatan tersebut pada tarikh perkhidmatan seharusnya bermula, atau sekiranya bilangan kenderaan adalah kurang daripada bilangan seperti yang dinyatakan dalam Perjanjian ini, atau kenderaan tersebut tidak mengikut deskripsi UPM. Sekiranya pemotongan terhadap fi perkhidmatan atau penalti ada diperuntukkan dalam Surat Setuju Terima, pemotongan terhadap fi perkhidmatan tersebut hendaklah dibuat mengikut kadar penalti yang dinyatakan dalam Surat Setuju Terima tersebut.

13.4 Invois asal bersama dengan satu salinan Borang Penerimaan Perkhidmatan hendaklah dihantar kepada;

……………………………

Universiti Putra Malaysia,

43400 Serdang, Selangor Darul Ehsan.

13.5 Invois Akhir hendaklah mengandungi semua butiran seperti di bawah;

Perhatian : ……………………………….

Jabatan : ………………………………………..

.

Telefon : 03 - 8946 ………………

No. Rujukan : …………………………….

13.6 Arahan Tambahan berkenaan Invois:

13.6.1 Semua invois mestilah dicetak pada kertas bersaiz A4, hanya pada satu sisi;

13.6.2 Bagi invois berbilang halaman, pastikan jumlah keseluruhan yang perlu dibayar dinyatakan pada muka hadapan invois;

13.6.3 Jangan kokot invois dan dokumen sokongannya (sebaliknya gunakan gelang getah);

13.6.4 Jika beberapa invois ingin dihantar pada masa yang sama, sila pastikan bahawa kertas kosong bersaiz A4 (sebagai pemisah) diletakkan antara invois beserta dokumen sokongan yang berkaitan;

13.6.5 Invois bertulis tangan tidak akan dilayan.

**14.0 PERKHIDMATAN TAMBAHAN**

UPM boleh pada bila-bila masa dalam tempoh Kontrak ini mengarah Kontraktor untuk melaksanakan apa-apa perkhidmatan tambahan dengan memberikan notis berkenaan dengannya. Perkhidmatan tambahan tersebut akan dinilai berdasarkan Jadual Harga yang terkandung dalam Kontrak ini. Setelah nilai perkhidmatan tambahan dipersetujui, Kontraktor hendaklah meneruskan pelaksanaan perkhidmatan tersebut mengikut Skop dan Jadual yang dipersetujui dan mengikut standard yang terkandung dalam Kontrak ini.

**15.0 PEKERJA BERPEWATAKAN BAIK DAN PATUH KEPADA PROSEDUR KESELAMATAN**

15.1 Kontraktor hendaklah memastikan bahawa setiap pekerja yang diambil bekerja olehnya, adalah berpewatakan baik, tidak mempunyai rekod jenayah dan hendaklah mematuhi prosedur-prosedur keselamatan. Sekiranya, pada pendapat tunggal UPM, mana-mana orang yang diambil bekerja oleh Kontraktor melakukan salah laku atau telah menyebabkan kelewatan atau tidak cekap, Kontraktor apabila diarahkan oleh UPM secara bertulis, hendaklah dengan segera mengeluarkan orang tersebut daripada Perkhidmatan dan dia tidak boleh diambil semula bekerja bagi melaksanakan Perkhidmatan tanpa kebenaran bertulis daripada UPM. Mana-mana orang yang dikeluarkan daripada Perkhidmatan hendaklah digantikan dengan yang lain, dalam tempoh yang ditetapkan oleh UPM.

15.2 UPM hendaklah mempunyai hak untuk melakukan pemeriksaan (jika perlu) ke atas pekerja Kontraktor, termasuk pemeriksaan badan dan pemeriksaan ke atas harta benda mereka, apabila perlu.

15.3 Kontraktor hendaklah memastikan bahawa pekerja tersebut jujur, tidak mengganggu, mengalih dan membaca apa-apa dokumen yang ada di dalam bilik atau di atas meja dan dulang pejabat .

**16.0 PENGIKLANAN**

.

Tiada iklan mengenai Kontrak ini akan diterbitkan atau dikeluarkan dalam mana-mana akhbar, majalah atau media pengiklanan yang lain tanpa kebenaran bertulis terlebih dahulu daripada UPM.

**17.0 PERUBAHAN KEPADA SPESIFIKASI-SPESIFIKASI**

UPM mempunyai hak untuk mengubah spesifikasi yang terkandung dalam Skop Perkhidmatan (Bahagian C) dan Perkhidmatan yang diperlukan hendaklah mematuhi perubahan yang ditetapkan dari tarikh yang ditetapkan oleh UPM.

**18.0 LIABILITI DAN TANGGUNGAN RUGI**

18.1 Kontraktor hendaklah pada setiap masa bertanggungjawab sepenuhnya dan hendaklah menanggung rugi dan memastikan UPM, pengarah, pegawai dan pekerja, dan mana-mana anak syarikatnya atau syarikat-syarikat yang berkaitan bebas daripada sebarang dan segala kerugian, ganti rugi, tindakan, dakwaan dan/ atau tuntutan yang timbul daripada atau berkaitan dengan kecederaan atau kematian kepada mana-mana orang termasuk pekerja Kontraktor atau kerosakan kepada atau kehilangan harta benda atau tuntutan lain, termasuk tuntutan pihak ketiga, yang timbul berikutan daripada pelaksanaan Perkhidmatan, bawah Kontrak ini yang disebabkan oleh kecuaian atau salah laku Kontraktor atau pekerja-pekerjanya.

18.2 UPM tidak akan sesekali bertanggungjawab kepada Kontraktor bagi sebarang ganti rugi tidak langsung, sampingan, berbangkit atau khas (termasuk tetapi tidak terhad kepada kehilangan hasil atau keuntungan yang dijangka) yang diakibatkan daripada pelaksanaan Perkhidmatan bawah Kontrak ini.

18.3 Kontraktor hendaklah membebaskan UPM daripada sebarang liabiliti dan dengan ini menanggung rugi UPM daripada dan terhadap semua tuntutan dan prosiding berhubung pemilikan Barangan.

18.4 Ganti rugi yang diberikan oleh Kontraktor bawah Klausa 22 ini tidak akan terbatal atau dikurangkan disebabkan oleh apa-apa tindakan, kecuaian atau tiada tindakan daripada UPM atau anak syarikatnya atau syarikat yang berkaitan atau pekerja atau agennya.

**19.0 CUKAI**

19.1 Semua cukai dan fi yang dikenakan disebabkan Perkhidmatan yang dilaksanakan oleh Kontraktor termasuk, tetapi tidak terhad kepada, semua cukai jualan, lesen, permit dan yuran pendaftaran, pendapatan, keuntungan, francais, dan cukai harta peribadi hendaklah ditanggung oleh Kontraktor.

19.2 Semua cukai pekerjaan dan sumbangan yang dikenakan oleh undang-undang, peraturan atau kontrak kesatuan sekerja, berkenaan dengan upah, gaji atau bayaran lain untuk pekerjaan Kontraktor hendaklah ditanggung oleh Kontraktor.

**20.0 NOTIS**

20.1 Apa-apa notis yang dikehendaki bawah terma-terma Kontrak untuk diberikan kepada Kontraktor hendaklah diserahkan dengan penghantaran melalui pos berdaftar kepada atau meninggalkan notis tersebut di alamat Kontraktor sepertimana yang dinyatakan dalam Kontrak ini atau sekiranya Kontraktor merupakan sebuah syarikat, di alamat berdaftar syarikat, melainkan jika dinasihatkan sebaliknya secara bertulis oleh Kontraktor.

20.2 Apa-apa notis yang dikehendaki bawah terma-terma dalam Kontrak ini untuk diberikan kepada UPM hendaklah diserahkan dengan penghantaran melalui pos berdaftar kepada atau meninggalkan notis tersebut di:

………………..

Universiti Putra Malaysia,

43400 Serdang,

Selangor Darul Ehsan.

20.3 Sebarang notis hendaklah disifatkan telah diterima seperti berikut:

1. Penghantaran peribadi : apabila diterima;
2. Faksimili atau Mel Elektronik : dua puluh empat (24) jam selepas penghantaran oleh pengendali faksimili dengan syarat satu salinan juga dihantar melalui mel berdaftar atau diperakui, konfirmasi penerimaan telah diterima;
3. Mel berdaftar atau diperakui: tiga (3) hari setelah penghantaran kepada wakil pos berkuasa oleh pihak yang menghantar notis.

20.4 Tiada apa pun yang terkandung dalam Kontrak ini boleh dijadikan justifikasi atau alasan kepada kegagalan untuk memberikan notis secara lisan bagi tujuan memaklumkan kepada pihak yang satu lagi apabila pemberitahuan segera adalah sesuai, tetapi notis lisan tersebut tidak akan memenuhi kehendak notis bertulis.

**21.0 TIADA PENEPIAN**

Penepian oleh mana-mana pihak, mengenai apa-apa pelanggaran terma-terma dan syarat-syarat Kontrak oleh mana-mana pihak, tidak boleh dianggap sebagai penepian bagi apa-apa pelanggaran yang berikutnya terhadap terma-terma atau syarat-syarat yang sama atau mana-mana terma-terma atau syarat-syarat.

**22.0 FORCE MAJEURE**

22.1 Kedua-dua pihak tidak akan dianggap sebagai tidak menunaikan tanggungjawab mereka bawah Kontrak ini, setakat mana pelaksanaan tanggungjawab tersebut, atau mana-mana perkara, tertangguh disebabkan oleh force majeure. Force majeure hendaklah bermaksud kejadian atau keadaan yang berada di luar kawalan dan tidak boleh dijangka secara munasabah dan yang tidak dapat dielakkan walaupun melalui ketekunan kedua-dua pihak dalam Kontrak ini yang terjejas oleh force majeure.

22.2 Sekiranya berlaku kejadian force majeure yang menghalang UPM atau Kontraktor dalam melaksanakan kewajipan masing-masing bawah Kontrak ini, pihak yang mendakwa terjejas dengan force majeure itu hendaklah dengan segera memberitahu pihak yang satu lagi dengan memberi butir-butir penuh force majeure dan hendaklah menggunakan usaha terbaiknya untuk memperbaiki keadaan. Kedua-dua pihak akan berunding antara satu sama lain bagi memutuskan langkah yang sesuai untuk diambil.

22.3 Sekiranya kejadian majeure berlaku berterusan selama satu (1) bulan selepas tarikh notis force majeure, mana-mana pihak boleh menamatkan Kontrak ini dengan memberi notis bertulis kepada pihak yang satu lagi.

22.4 Apa-apa kerugian atau kerosakan atau kelewatan, atau kegagalan pelaksanaan Kontrak ini oleh mana-mana pihak tidak akan menjadi satu kemungkiran atau menimbulkan apa-apa tuntutan ganti rugi, sekiranya ada, setakat mana kerugian, kerosakan, kelewatan atau kegagalan sedemikian disebabkan oleh force majeure.

**23.0 KERAHSIAAN**

Kontraktor tidak boleh, tanpa persetujuan bertulis terlebih dahulu daripada UPM, menggunakan atau menyebabkan atau membenarkan mana-mana pekerja atau ejen mereka untuk menggunakan apa-apa data, dokumen, laporan atau apa-apa maklumat yang diperoleh, diterima, atau diusahakan oleh Kontraktor, pekerja atau ejen mereka, selain bagi tujuan melaksanakan kewajipan mereka bawah Kontrak ini. Sekiranya dikehendaki oleh UPM, Kontraktor hendaklah memastikan pekerja atau ejen mereka untuk memeterai satu perjanjian bertulis secara terus dengan UPM bagi tujuan pematuhan kepada sub-fasal ini.

**24.0 KONTRAK TIDAK EKSLUSIF**

Kontrak ini adalah tidak eksklusif dan UPM mempunyai hak untuk melantik kontraktor lain untuk melaksanakan perkhidmatan yang sama atau serupa. Kontraktor hendaklah memberi peluang secukupnya kepada kontraktor lain tersebut untuk melaksanakan kontrak mereka dan hendaklah melaksanakan Perkhidmatan dengan bekerjasama dengan kontraktor lain tesebut dan UPM.

**25.0 KEGAGALAN OLEH KONTRAKTOR UNTUK MEMATUHI ARAHAN-ARAHAN PEGAWAI UPM**

Jika Kontraktor, selepas menerima notis atau arahan bertulis dari UPM yang mengarahkan Kontraktor untuk melakukan Perkhidmatan tertentu dalam tempoh yang ditentukan oleh UPM atau jika tidak dinyatakan, dalam tempoh tujuh (7) hari, gagal mematuhi arahan tersebut, UPM boleh menggaji dan membayar orang lain untuk melaksanakan apa-apa jua perkhidmatan yang mungkin perlu untuk melaksanakan arahan tersebut, dan semua kos yang berkaitan dengannya boleh diperoleh kembali oleh UPM daripada Kontraktor sebagai hutang atau boleh ditolak oleh UPM daripada apa-apa wang yang sepatutnya atau akan dibayar kepada Kontraktor.

**26.0 PENAMATAN PELANTIKAN KONTRAKTOR**

26.1 KEINGKARAN KONTRAKTOR

Tanpa menjejaskan apa-apa hak atau remedi lain yang dimiliki oleh UPM, sekiranya Kontraktor memungkiri mana-mana satu atau lebih perkara berikut, iaitu:

26.1.1 Sekiranya Kontraktor tanpa sebab yang munasabah menangguhkan pelaksanaan keseluruhan atau mana-mana bahagian Perkhidmatan

ATAU

26.1.2 Sekiranya Kontraktor gagal untuk meneruskan Perkhidmatan dengan usaha yang munasabah

ATAU

26.1.3 Sekiranya Kontraktor tidak melaksanakan Perkhidmatan mengikut Kontrak atau secara berterusan cuai untuk melaksanakan kewajipannya bawah Kontrak

ATAU

26.1.4 Sekiranya Kontraktor enggan atau mengabaikan secara berterusan untuk mematuhi notis bertulis daripada UPM bagi membetulkan, mengenepikan dan/ atau menggantikan apa-apa Perkhidmatan atau bahan atau barangan yang cacat atau tidak sempurna

ATAU

26.1.5 Sekiranya Kontraktor gagal untuk mematuhi terma-terma dan syarat-syarat Kontrak ini maka UPM boleh memberi notis kepadanya melalui pos berdaftar dengan menyatakan kegagalan tersebut, dan sekiranya Kontraktor meneruskan kegagalan tersebut selama empat belas (14) hari selepas menerima notis tersebut atau pada bila-bila masa sesudah itu mengulangi kegagalan tersebut (sama ada sebelumnya berulang atau tidak) maka UPM boleh sesudah itu melalui satu notis menamatkan pelantikan Kontraktor bawah Kontrak ini.

26.2 KEBANKRAPAN ATAU KETIDAKMAMPUAN MEMBAYAR HUTANG

Sekiranya Kontraktor:-

26.2.1 Melakukan apa-apa tindakan kebankrapan; ATAU

26.2.2 Menjadi tidak berkemampuan untuk membayar hutang atau dikompaun dengan atau membuat satu aturan dengan pemiutangnya; ATAU

26.2.3 Sebagai sebuah syarikat, sedang mempunyai perintah penggulungan yang dibuat terhadapnya, kecuali bagi tujuan penyatuan atau penyusunan semula; ATAU

26.2.4 sedang mempunyai likuidator sementara, penerima atau pengurus perniagaannya yang telah dilantik, atau pemilikan diambil oleh atau bagi pihak pemiutang atau pemegang debentur yang dijamin oleh cagaran terapung bagi mana-mana harta yang terkandung dalam atau tertakluk kepada cagaran terapung tersebut:

Maka dan dalam mana-mana kejadian tersebut, tanpa menjejaskan apa-apa haknya yang mungkin ada, UPM boleh melalui notis yang dihantar melalui pos berdaftar menamatkan pelantikan Kontraktor bawah Kontrak ini.

26.3 Tiada lagi jumlah yang akan menjadi hutang kepada Kontraktor selepas Kontrak ditamatkan.

**27.0 PEMERIKSAAN OLEH UPM**

UPM berhak untuk memeriksa pelaksanaan Perkhidmatan oleh Kontraktor pada bila-bila masa dan berhak untuk mengarahkan Kontraktor untuk mengambil langkah-langkah pemulihan termasuk untuk melaksanakan semula Perkhidmatan atau mana-mana bahagiannya. Kontraktor hendaklah, melaksanakan kerja pemulihan tersebut dengan segera setelah dimaklumkan oleh UPM.

**28.0 HUBUNGAN ANTARA KEDUA-DUA PIHAK**

Hubungan antara Kontraktor dan para pekerjanya dengan UPM adalah sebagai kontraktor bebas dan tidak boleh dianggap sebagai pekerja, orang suruhan atau agen UPM sepanjang tempoh Kontrak ini dan apa-apa perbuatan atau kenyataan yang dibuat oleh Kontraktor atau kakitangannya kepada pihak ketiga berhubung dengan Kontrak ini tidak akan mengikat UPM dalam apa jua cara.

**29.0 PENGGANTI**

Kontrak ini hendaklah mengikat kedua-dua pihak dan pengganti dalam hakmilik dan penerima mereka yang dibenarkan.

**30.0 DUTI SETEM**

Duti setem yang dikenakan, jika ada, pada Kontrak ini hendaklah ditanggung oleh Kontraktor.

**31.0 MASA**

Setiap masa yang disebut hendaklah menjadi intipati kepada Perjanjian ini.

**32.0 KESAN TAJUK**

Tajuk-tajuk bagi setiap peruntukan yang terkandung dalam Kontrak ini dimasukkan sekadar bagi tujuan kemudahan rujukan dan hendaklah diabaikan dalam penakrifan dan penafsiran mana-mana peruntukan dalam Kontrak ini.

**33.0 KESELAMATAN DAN SEKURITI**

Kontraktor hendaklah memastikan bahawa kakitangan, pekerja dan buruhnya hendaklah mematuhi dan hendaklah mengambil langkah keselamatan dan sekuriti dan langkah berjaga-jaga yang perlu pada setiap masa dalam melaksanakan Perkhidmatan, sejajar dengan peraturan dan perintah keselamatan dan sekuriti UPM.

UPM hendaklah mempunyai kuasa bagi melarang Perkhidmatan atau menghentikan sebarang Perkhidmatan yang sedang dilaksanakan sekiranya barang, kakitangan, pekerja dan buruh atau keadaan Perkhidmatan adalah dianggap tidak selamat atau tidak mematuhi peraturan dan perintah di atas.

**34.0 PELAN PENGURUSAN HSE**

Kontraktor hendaklah menyediakan Pelan Pengurusan HSE atau Pelan Keselamatan standard syarikat dan bertanggungjawab untuk memastikan bahawa ia mempunyai sumber yang mencukupi untuk menjalankan kajian komprehensif, perancangan, prosedur, penjadualan kerja, program dan mencapai keadaan kerja bebas kemalangan.

**35.0 PENAMATAN**

Tanpa menjejaskan apa-apa peruntukan lain yang terkandung dalam Kontrak ini, UPM boleh menamatkan Kontrak ini pada bila-bila masa atas apa jua sebab dengan memberikan notis sembilan puluh (90) hari secara bertulis kepada pihak yang satu lagi. Semua kewajipan oleh kedua-dua pihak sebelum penamatan adalah sah dan kekal mengikat kedua-dua pihak.

**36.0 VARIASI DAN PINDAAN**

Tiada perubahan atau pindaan ke atas mana-mana bahagian Kontrak ini akan mengikat melainkan sekiranya dipersetujui secara bertulis, oleh kedua-dua UPM dan Kontraktor.

**37.0 TANGGUNGAN RUGI BERKENAAN HAK HARTA INTELEK**

a. Kontraktor hendaklah menanggung rugi, melindungi dan memastikan UPM terselamat dan tidak terdedah terhadap apa-apa tuntutan, saman, prosiding atau tindakan yang boleh dimulakan atau dibawa oleh mana-mana pihak ketiga terhadap UPM dan/atau Kontraktor dalam apa-apa yang berkaitan dengan apa-apa tuduhan bahawa penggunaan biasa atau pemilikan apa-apa barangan yang dibekalkan oleh Kontraktor kepada UPM yang berkaitan dengan Perkhidmatan melanggar hak harta intelek, reka bentuk berdaftar, cap dagangan atau hak cipta atau mana-mana hak pemilikan atau perlindungan hak-hak mana-mana pihak ketiga dan selanjutnya Kontraktor hendaklah sepenuhnya dan secara tunggal bertanggungjawab atas perbelanjaan Kontraktor itu sendiri bagi membayar semua ganti rugi dan kos, jika ada, yang telah diawardkan terhadap UPM.

Kontraktor hendaklah membayar kos, ganti rugi dan bayaran guaman yang terhasil, yang akhirnya diawardkan dengan syarat: -

1. UPM dengan segera memberitahu Kontraktor secara bertulis mengenai tuntutan itu; dan
2. ii. Kontraktor mempunyai kawalan tunggal terhadap pembelaan dan semua penyelesaian atau rundingan yang berkaitan.

b. Sekiranya Kontraktor tidak memberi maklum balas kepada UPM, dalam tempoh tujuh (7) hari dari tarikh penerimaan pemberitahuan daripada UPM berkenaan tuntutan tersebut atau sekiranya UPM dipaksa untuk memberi maklum balas terhadap apa-apa tuntutan (yang mana lebih awal), UPM berhak untuk membuat pembelaan terhadap apa-apa tuntutan sedemikian dan dibayar balik bagi apa-apa kos sehingga pada masa yang mana Kontraktor secara rasmi memberitahu UPM bahawa ia akan mengawal pembelaan dan semua penyelesaian atau rundingan yang berkaitan. UPM berhak mendapatkan kembali bayaran daripada Kontraktor bagi kos, ganti rugi dan perbelanjaan luar poket yang terhasil beserta resit (sehingga ke masa yang dirujuk di atas) bagi pembelaan terhadap apa-apa tuntutan yang dirujuk di atas.

c. Jika dalam tuntutan, saman, prosiding atau tindakan tersebut barang-barang yang dibekalkan oleh Kontraktor diputuskan oleh mana-mana mahkamah undang-undang atau pihak berkuasa lain sebagai melanggar hak harta intelek, reka bentuk berdaftar, cap dagangan atau hak cipta mana-mana pihak ketiga atau dalam kes penyelesaian perkara yang dirujuk di atas, Kontraktor hendaklah mempunyai pilihan untuk sama ada, atas perbelanjaannya sendiri memperoleh bagi pihak UPM hak-hak bagi terus menggunakan barang-barang tersebut atau mengubah suai barang-barang tersebut supaya tidak melanggar hak harta intelek tersebut atau membayar kembali kepada UPM nilai penuh barang-barang tersebut atau apa-apa produk lain yang dibekalkan oleh Kontraktor.

**38.0 INTEGRITI**

38.1 Kontraktor tidak boleh menawarkan, memberi atau bersetuju untuk memberi mana-mana pekerja UPM atau keluarga terdekat pekerja UPM (pasangan, anak, ibu bapa atau adik beradik) sebarang hadiah atau balasan sebagai dorongan atau balasan bagi melakukan sesuatu berhubungan dengan pemerolehan atau perlaksanaan Perjanjian ini, atau sebarang perjanjian lain dengan UPM, atau bagi menunjukkan sokongan atau ketidaksokongan kepada mana-mana individu dalam Perjanjian ini atau mana-mana perjanjian atau kontrak UPM yang lain.

38.2 Sebarang pelanggaran terhadap syarat-syarat yang dinyatakan dalam sub-klausa 38.2oleh Kontraktor atau individu yang yang dilantik atau bertindak bagi pihak Kontraktor (sama ada dengan atau tanpa pengetahuan Kontraktor) hendaklah menjadi satu kesalahan bawah Akta Suruhanjaya Pencegahan Rasuah Malaysia 2009 [Akta 698], berhubung dengan Perjanjian ini atau kontrak atau perjanjian UPM yang lain dan akan memberi hak kepada UPM untuk menamatkan Perjanjian ini serta membuat tuntutan bagi sebarang kerugian daripada Kontraktor akibat daripada penamatan tersebut.

**39.0 UNDANG-UNDANG ALAM SEKELILING**

39.1 Berhubungan dengan Perjanjian ini, Syarikat hendaklah:

1. mematuhi semua undang-undang, kaedah-kaedah termasuk Akta Kualiti Alam Sekeliling 1974 (Akta 127), peraturan, prosedur, kehendak dan garis panduan seperti yang dikehendaki oleh agensi kerajaan yang relevan berkaitan dengan perlindungan dan penambahbaikan alam sekeliling, termasuk tetapi tidak terhad kepada yang mana berkaitan dengan pencemaran, kawalan dan pelepasan pengaliran; dan
2. mematuhi  dengan tegas Sistem Pengurusan Alam Sekitar (EMS) UPM (sila rujuk Pusat Tanggungjawab yang berkenaan untuk maklumat lanjut).

39.2 Bagi tujuan yang dinyatakan di atas, Kontraktor hendaklah mengambil, menjalankan dan melaksanakan segala langkah berjaga-jaga dan langkah-langkah lain yang diperlukan atau dijangka bagi mencegah sebarang aktiviti yang boleh menjejaskan alam sekeliling. Sekiranya perlu, Kontraktor hendaklah mengambil, menjalankan dan melaksanakan langkah-langkah tersebut bagi mengurangkan sebarang bahaya kepada alam sekeliling.

**40.0 LAMPIRAN**

Semua jadual, lampiran atau apendik yang dilampirkan dalam Kontrak ini hendaklah menjadi sebahagian Perjanjian ini dan hendaklah dibaca dan ditafsirkan sebagai satu bahagian yang penting di dalam Perjanjian ini. Sekiranya terdapat konflik antara terma-terma dan syarat-syarat Perjanjian ini dengan jadual, lampiran atau apendik yang dilampirkan Kontrak ini,terma-terma dan syarat-syarat dalam Perjanjian ini hendaklah terpakai, melainkan jika dinyatakan sebaliknya.

**- TAMAT BAHAGIAN B -**

**Bahagian C- Skop Perkhidmatan**

1. **SKOP PERKHIDMATAN**

Kontraktor hendaklah menyediakan kenderaan yang akan dipandu oleh kakitangan UPM bagi sebarang majlis dan tugasan UPM. Perkhidmatan tersebut hendaklah termasuk:

1. Kenderaan yang berikut berspesifikasi penuh yang dilengkapi dengan semua aksesori standard:
2. …………………………………………
3. ………………………………………..
4. ………………………………………..
5. Insuran, cukai jalan, permit;
	1. (3) Perbatuan tanpa had;

(4) Pembaikan dan penyelenggaraan penuh susulan kerosakan dan kesan normal rosak-rosot, termasuk alat ganti yang diperlukan;

1. (5) Penepian asas, penepian lebihan, penepian kecurian) (Liabiliti maksimum: lebih RM 500);
2. (6) Kenderaan gantian hendaklah disediakan sekiranya kenderaan yang disewa tidak dapat digunakan akibat baik pulih mekanikal atau menjalani servis berkala.
3. (7) Perkhidmatan *hotline* kecemasan24-jam dan perkhidmatan kerosakan 24-jam di seluruh negara.
4. (8) Untuk membekalkan kenderaan baru yang belum digunakan. Sekiranya kenderaan tersebut tidak dapat dibekalkan dengan segera, Kontraktor perlu menyediakan kenderaan sementara bagi tempoh masa yang dipersetujui oleh kedua-dua pihak;
5. (9) Tingkap kenderaan berwarna dengan perlindungan maksimum UV yang dibenarkan oleh JPJ;

Apabila tidak digunakan, kenderaan mesti diparkirkan di pejabat atau mana-mana kawasan yang ditetapkan (mengikut keperluan UPM bergantung kepada majlis dan acara) pada setiap masa kecuali apabila diperlukan untuk pembaikan/servis.

**2.0 DEFINISI**

**2.1 Penepian Asas (*PA*) dan Penepian Lebihan (*PL*)**

UPM adalah bertanggungjawab ke atas semua kerosakan yang melibatkan kenderaan, tanpa mengira kesalahan. Kos yang terlibat termasuklah kos melibatkan bahagian kenderaan, buruh, tunda dan penyimpanan, bayaran harian bagi kerugian penggunaan kenderaan oleh Kontraktor dan fi pentadbiran.

Walau bagaimanapun, disebabkan PA dan PL telah dimasukkan dalam kadar yang dinyatakan dalam sebut harga dan tertakluk kepada terma-terma dan syarat-syarat yang dinyatakan dalam Kontrak ini, liabiliti UPM dikurangkan kepada liabiliti maksimum sebanyak RM 500.00. Pengurangan liabiliti ini hanya efektif tertakluk kepada kewujudan satu laporan polis yang dibuat dalam tempoh 24 jam dari sebarang insiden/kerosakan kenderaan.

**2.2 Penepian Kecurian (*PK*)**

PK akan mengenepikan liabiliti UPM sekiranya berlaku kecurian kenderaan atau bahagian kenderaan. PK adalah termasuk dalam kadar. Sekiranya PK tidak dimasukkan dalam kadar, UPM bertanggungjawab terhadap kos menggantikan kenderaan atau bahagian kenderaan yang dicuri sehingga jumlah tanggungjawab maksimum.

Sebagai tambahan kepada kos penggantian kenderaan atau bahagian kenderaan, caj-caj berikut juga boleh dimasukkan melainkan kehilangan tersebut adalah kehilangan total: buruh, kos berkaitan dengan mendapatkan semula dan penyimpanan kenderaan yang telah digagal gerakkan akibat pencurian, bayaran harian bagi kehilangan kenderaan Kontraktor seperti fi pentadbiran.

**3.0 PENYELENGGARAAN KENDERAAN**

Kontraktor bagi kereta yang disewa hendaklah menyediakan penyelenggaraan penuh kereta yang disewakan tertakluk kepada kesan rosak-rosot yang munasabah. Kontraktor bagi kereta yang disewa hendaklah menyediakan servis dan penyelenggaraan penuh mengikut rekomendasi pengilang. Kontraktor hendaklah memastikan bahawa kenderaan yang dibekalkan berada dalam keadaan baik dan boleh digunakan pada setiap masa. Kenderaan ini hendaklah diservis secara berkala dan hendaklah dibaiki jika mengalami atas apa-apa kerosakan atau kegagalani.

Kontraktor hendaklah menanggung semua kos melibatkan kerja penyelenggaraan dan pembaikan termasuk alat ganti kenderaan yang diperlukan dan semua kos tersebut hendaklah termasuk dalam harga. Kontraktor juga bertanggungjawab untuk, atas kosnya sendiri, mematuhi keperluan yang disenaraikan dalam Akta Pengangkutan Jalan 1987 [Akta 333]​ dalam menyediakan Perkhidmatan.

**4.0 KEGAGALFUNGSIAN/ KEGAGALAN KENDERAAN/KEROSAKAN**

Sekiranya mana-mana kenderaan yang dibekalkan oleh Kontraktor mengalami sebarang kegagalfungsian dan memerlukan suatu tempoh yang panjang untuk dibaiki/diservis, Kontraktor hendaklah menyediakan kenderaan gantian tanpa sebarang perubahan pada kadar yang dikenakan.

**5.0 LAIN-LAIN**

Harga hendaklah kekal sama sepanjang tempoh Kontrak tanpa sebarang peningkatan. Harga hendaklah termasuk kos persiapan, cukai jalan, insuran, kos penyelenggaraan, pemeriksaan berkala, pemandu (apabila diperlukan) dan apa-apa kos yang berkaitan. Bayaran kepada Kontraktor akan dikurangkan sekiranya mana-mana kenderaan tidak boleh digunakan / dibekalkan disebabkan oleh kegagalfungsian/kerosakan berdasarkan purata bulan 30 hari. Kenderaan yang dibekalkan hendaklah merupakan kenderaan baru yang belum digunakan.

**6.0** **PEMBAHARUAN**

Tempoh Kontrak dengan tempoh, terma-terma dan syarat-syarat yang sama boleh diperbaharui mengikut budi bicara UPM dengan memberikan kepada Kontraktor notis tiga puluh (30) hari akan niat UPM sebelum Tempoh Kontrak ini berakhir.

**JADUAL HARGA**

|  |  |  |  |  |
| --- | --- | --- | --- | --- |
| **NO** | **DESKRIPSI** | **KUANTITI** | **KADAR/BULAN (termasuk GST)** | **JUMLAH KADAR (termasuk GST)** |
| 1 | Sewa dan penyelenggaraan untuk …………………..* Bagi tempoh ….. tahun sewaan
 | …….. | RM ……….. | RM ……… |
| 2 |  |  |  |  |
| 3 |  |  |  |  |
|  | **JUMLAH KADAR (BULANAN) :** |  |  | **RM ………** |

**Ringgit Malaysia : (……………………. SAHAJA)**

UPM juga berhak untuk melaraskan harga yang dinyatakan dalam Jadual Harga melalui kaedah prorata sekiranya Kontraktor gagal, mengabaikan dan/atau lalai dalam melaksanakan Perkhidmatan tersebut pada tarikh Perkhidmatan seharusnya bermula, atau sekiranya bilangan kenderaan adalah kurang daripada bilangan seperti yang dinyatakan dalam Perjanjian ini, atau kenderaan tersebut tidak mengikut deskripsi oleh UPM. Sekiranya pemotongan terhadap harga atau penalti ada diperuntukkan dalam Surat Setuju Terima, pemotongan terhadap harga tersebut hendaklah dibuat mengikut kadar penalti yang dinyatakan dalam Surat Setuju Terima tersebut.

**PADA MENYAKSIKAN HAL-HAL DI ATAS,** kedua-dua pihak yang tersebut dalam ini telah menurunkan tandatangan mereka pada haribulan dan tahun seperti yang tertulis di atas.

Ditandatangani oleh dan )

bagi pihak )

**UNIVERSITI PUTRA MALAYSIA** )

di hadapan ) …………………………………

 **•**

(NRIC No.: •)

………………………………………

**•**

(IC No.: •)

Ditandatangani oleh dan )

bagi pihak )

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_** )

**(No. Pendaftaran Syarikat: \_\_\_\_\_\_)**  )

di hadapan ) …………………………………

………………………………………

**•**

(IC No.: •)

**-TAMAT BAHAGIAN C-**